Diari Oficial de la Generalitat Valenciana


Sumari del DOGV 9722, del 10-11-2023 (2023/11876)

RESOLUCIÓ de 8 de novembre de 2023, de la Vicepresidència Segona i Conselleria de Serveis Socials, Igualtat i Habitatge, per la qual es concedeix una subvenció de caràcter nominatiu al Col·legi Oficial d'Educadores i Educadors Socials de la Comunitat Valenciana, al Col·legi Oficial de Psicologia de la Comunitat Valenciana, al Col·legi Oficial de Treball Social d'Alacant, al Col·legi Oficial de Treball Social de Castelló i al Col·legi Oficial de Treball Social de València, per un import total de 125.000 euros per a la formació de persones professionals del Sistema Públic Valencià de Serveis Socials en l'exercici 2023.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9722

Data del DOGV
:   10-11-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/11236


Data del document
:   08-11-2023

Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Resolució

Descriptors 

:   * Vicepresidència Segona i Conselleria de Serveis Socials, Igualtat i Habitatge

RESOLUCIÓ de 8 de novembre de 2023, de la Vicepresidència Segona i Conselleria de Serveis Socials, Igualtat i Habitatge, per la qual es concedeix una subvenció de caràcter nominatiu al Col·legi Oficial d'Educadores i Educadors Socials de la Comunitat Valenciana, al Col·legi Oficial de Psicologia de la Comunitat Valenciana, al Col·legi Oficial de Treball Social d'Alacant, al Col·legi Oficial de Treball Social de Castelló i al Col·legi Oficial de Treball Social de València, per un import total de 125.000 euros per a la formació de persones professionals del Sistema Públic Valencià de Serveis Socials en l'exercici 2023. [2023/11899]  
  
  
D'acord amb el que es disposa en la Llei 3/2019, de 18 de febrer, de serveis socials inclusius de la Comunitat Valenciana, en l'article 125, l'Institut Valencià de Formació, Investigació i Qualitat en Serveis Socials és l'òrgan administratiu de la Generalitat amb rang de direcció general que després de l'aprovació del Decret 112/2023, de 25 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat, correspon a la Direcció General del Sistema Sociosanitari i de l'Institut Valencià de Formació, Investigació i Qualitat dels Serveis Socials i adscrit a la Vicepresidència Segona i Conselleria de Serveis Socials, Igualtat i Habitatge, i que s'encarrega de, entre altres actuacions, impulsar la formació en el sector dels serveis socials valencians, sempre en col·laboració i cooperació amb les institucions i els ens que tinguen com a finalitat les activitats investigadores, formatives i d'avaluació i gestió de la qualitat, amb funcions com la de fomentar els processos formatius en totes les actuacions pròpies del Sistema Públic Valencià de Serveis Socials.  
  
Per part seua, l'article 19, apartat r, del Decret 132/2023, de 10 d'agost, del Consell, d'aprovació del Reglament orgànic i funcional de la Vicepresidència Segona i Conselleria de Serveis Socials, Igualtat i Habitatge, atribuïx a la Direcció General de Gestió del Sistema Sociosanitari i de l'Institut Valencià de Formació, Investigació i Qualitat dels Serveis Socials, la competència d'establir les prioritats formatives i els criteris metodològics i de continguts en matèria de serveis socials mitjançant la planificació formativa dirigida a les persones professionals dels serveis socials, en col·laboració i coordinació amb les direccions generals del departament, d'acord amb l'article 125.2.f) de la Llei 3/2019, de 18 de febrer, de serveis socials inclusius de la Comunitat Valenciana.  
Sobre aquesta base, la Llei 9/2022, de 30 de desembre, de pressupostos de la Generalitat, per a l'exercici 2023, preveu la concessió d'una subvenció nominativa per al Col·legi Oficial d'Educadores i Educadors Socials de la Comunitat Valenciana, el Col·legi Oficial de Psicologia de la Comunitat Valenciana, el Col·legi Oficial de Treball Social d'Alacant, el Col·legi Oficial de Treball Social de Castelló i el Col·legi Oficial de Treball Social de València, per a la formació especialitzada a professionals del Sistema Públic Valencià de Serveis Socials de la Comunitat Valenciana.  
L'article 168 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (d'ara en avant Llei 1/2015), establix que, d'acord amb el que es preveu en l'article 22.2 de la Llei 38/2003, de 17 de novembre, general de subvencions (d'ara en avant Llei general de subvencions), podran concedir-se de manera directa les subvencions previstes nominativament en la Llei de pressupostos de la Generalitat; s'entenen així les que l'objecte, la dotació pressupostària i el destinatari figuren inequívocament en els annexos i que aquesta concessió es formalitzarà mitjançant resolució de la persona titular del departament responsable de la gestió de l'ajuda o mitjançant conveni.  
En conseqüència, d'acord amb el que es disposa en l'article 160 de la Llei 1/2015 i d'acord amb les competències atribuïdes pel Decret 132/2023, de 10 d'agost, del Consell, d'aprovació del Reglament orgànic i funcional de la Vicepresidència Segona i Conselleria de Serveis Socials, Igualtat i Habitatge, resolc,  
Aprovar la concessió de la subvenció prevista en la Llei 9/2022, de 30 de desembre, de pressupostos de la Generalitat, per a l'exercici 2023, línia S1148000 del programa 311.40, Institut Valencià de Formació, Investigació i Qualitat dels Serveis Socials, a favor del Col·legi Oficial d'Educadores i Educadors Socials de la Comunitat Valenciana, el Col·legi Oficial de Psicologia de la Comunitat Valenciana, el Col·legi Oficial de Treball Social d'Alacant, el Col·legi Oficial de Treball Social de Castelló i el Col·legi Oficial de Treball Social de València, per a la formació especialitzada de professionals del Sistema Públic Valencià de Serveis Socials de la Comunitat Valenciana, per un import total de 125.000 euros, previst en el Pla estratègic de subvencions de la Vicepresidència i Conselleria d'Igualtat i Polítiques Inclusives per al període 2021-2023, aprovat per la Resolució de 19 de juny de 2021 i modificat per la Resolució de 13 de març de 2023, de la Vicepresidència i Conselleria Igualtat i Polítiques Inclusives, d'acord amb les bases reguladores següents:  
  
Primera. Objecte de la subvenció  
1. La subvenció té com a objecte fomentar la formació especialitzada per a persones professionals tècniques del Sistema Públic Valencià de Serveis Socials de la Comunitat Valenciana (SPVSS) en l'exercici 2023 mitjançant un pla de formació interdisciplinària que s'estructura en els nivells de contingut següents:  
a) Continguts transversals, generals o especialitzats de caràcter interdisciplinari i, per tant, dirigits a tots els perfils professionals que fan referència a temes que qualsevol professional de l'SPVSS ha de conéixer.  
b) Continguts específics, referit a temes d'intervenció social, atenció personal i matèries pròpies de cada perfil professional.  
2. La formació estarà dirigida a persones professionals tècniques que presten els seus serveis en administracions públiques de la Comunitat Valenciana o en empreses i entitats que formen part de l'SPVSS, dels àmbits funcionals de l'atenció primària bàsica, de l'atenció primària específica i de l'atenció secundària de serveis socials, previstos en la Llei 3/2019, de 18 de febrer, de serveis socials inclusius de la Comunitat Valenciana, amb l'excepció del personal de la Generalitat.  
  
3. Les persones professionals que podran sol·licitar els cursos tindran els perfils formatius preferents de treball social, educació social, psicologia, pedagogia o psicopedagogia, dret, integració social, animació sociocultural, infermeria, medicina o administració.  
4. Cap de les activitats realitzades en l'àmbit d'aquesta resolució comportarà contraprestació per part de les persones destinatàries de les accions formatives  
  
Segona. Entitats beneficiàries  
Seran entitats beneficiàries de la subvenció el Col·legi Oficial d'Educadores i Educadors Socials de la Comunitat Valenciana, el Col·legi Oficial de Psicologia de la Comunitat Valenciana, el Col·legi Oficial de Treball Social d'Alacant, el Col·legi Oficial de Treball Social de Castelló i el Col·legi Oficial de Treball Social de València.  
  
Tercera. Accions formatives i selecció de participants  
1. Per al compliment de l'objecte de la subvenció s'organitzaran i impartiran, prioritàriament, accions formatives referides a les temàtiques següents:  
a) Formació transversal amb continguts generals o especialitzats:  
i. Curs d'ètica per a professionals de l'SPVSS amb almenys 50 hores lectives, que inclourà el coneixement del Decret 126/2022, de 30 de setembre, del Consell, pel qual es creen i regulen els comités d'ètica del Sistema Públic Valencià de Serveis Socials.  
ii. Curs sobre el nou model de serveis socials en la Comunitat Valenciana: La Llei 3/2019, de 18 de febrer, de serveis socials inclusius, i els decrets que la desenvolupen.  
iii. Curs de funcions de direcció d'equips i centres de serveis socials d'atenció primària.  
iv. Plans estratègics de caràcter zonal.  
v. Seminari sobre participació en l'SPVSS.  
vi. Valoració de la dependència.  
b) Continguts específics: cursos d'especialització en matèria d'intervenció social amb les característiques següents:  
i. Dirigits als diferents professionals de l'SPVSS  
ii. Amb continguts vinculats a la intervenció tecnicoprofessional amb almenys:  
1. Persones majors.  
2. Persones en situació de dependència.  
3. Xiquets, xiquetes i joves en situació de risc o desemparament.  
4. Dones víctimes de la violència masclista.  
5. Persones amb malaltia mental crònica.  
6. Persones amb discapacitat.  
7. Col·lectius vulnerables i en situació o risc d'exclusió: persones sense llar, persones exrecluses, persones immigrants en situació administrativa irregular, entre altres.  
2. Les accions formatives podran dur-se a terme en les modalitats presencial, semipresencial o telemàtica. Aquesta última modalitat serà en tot cas d'elecció, sempre que els continguts i la metodologia de l'acció formativa no la desaconselle, de manera que el benefici de les accions formatives puga arribar al nombre de professionals més gran possible.  
3. Podran participar en les accions formatives:  
a) En els cursos bàsics, amb continguts generalistes transversals i de caràcter interdisciplinari, qualsevol persona que dispose d'una titulació que habilite per a intervindre professionalment en serveis socials en algun dels àmbits que s'especifiquen en l'apartat 2 de la base reguladora primera.  
b) En els cursos específics, les persones professionals que disposen de la titulació necessària per a exercir l'activitat professional del perfil o perfils als quals es dirigix l'acció formativa.  
4. El col·legi professional que organitze cada activitat formativa recollirà les sol·licituds de participació, atorgarà un termini suficient a partir de la difusió d'aquests per totes les parts i seleccionarà als qui participen conforme als criteris següents:  
a) En els cursos de formació transversal es reservaran almenys la meitat de les places per a professionals de disciplines diferents de la del col·legi organitzador. No obstant això, si la demanda no fora suficient per a cobrir aquest contingent, les places excedents podran adjudicar-se a persones del perfil professional del col·legi organitzador.  
b) Es reservarà un 30 % de les places en tots els cursos i seminaris per a professionals que es troben en situació de desocupació i/o siguen titulats recentment. En el cas de no ser cobertes per les sol·licituds presentades, l'excedent s'afegirà al de persones professionals en actiu i col·legiades.  
c) Per a l'adjudicació de plaça en acció formativa es prendrà en consideració la finalitat del curs, de manera que per als cursos bàsics tindran prioritat els qui hagen iniciat l'activitat professional en l'SPVSS en els últims tres anys, i per als cursos específics els qui desenvolupen activitats professionals directament relacionades amb l'objecte del curs. Serà suficient una declaració responsable com a documentació acreditativa d'aquesta última condició.  
d) Sense perjudici que la impartició de cursos presencials s'haja de distribuir al llarg del territori de la Comunitat Valenciana, s'haurà de tindre en compte la distribució territorial de les places assignades, de manera que es facilite l'accés a la formació a les persones professionals que es troben en situació de desavantatge per estar allunyades dels nuclis poblacionals en què s'impartix la formació.  
e) Per a l'accés als cursos de formació es prioritzarà les persones professionals de l'atenció secundària. Tan sols en cas que no hi haja un contingent suficient d'aquests, es procedirà a seleccionar persones professionals de les administracions públiques valencianes.  
f) Com a últim criteri que cal aplicar, i en condicions d'igualtat quant al compliment dels anteriors, s'atendrà l'ordre de recepció de les sol·licituds.  
5. Per a aplicar els criteris de selecció previstos, es considerarà la informació declarada per les persones sol·licitants, tot i que el col·legi convocant podrà, en cas de dubte raonable, requerir a alguna d'aquests la documentació acreditativa. En qualsevol cas, els col·legis aportaran informació sobre les sol·licituds i el procés selectiu d'accés a les places formatives en la memòria d'actuacions que presenten quan les acaben.  
  
6. Cadascun dels col·legis professionals aportarà un pla de treball i una memòria econòmica amb un detall exhaustiu de cursos, tipologies, contingut, duració, dates i costos que serà aportat a l'expedient i serà tingut en compte en la justificació de la despesa.  
  
Quarta. Obligacions de les parts  
1. Per part de la Generalitat Valenciana, mitjançant la Direcció General de Gestió del Sistema Sociosanitari i de l'Institut Valencià de Formació, Investigació i Qualitat en els Serveis Socials, de la Vicepresidència Segona i Conselleria de Serveis Socials, Igualtat i Habitatge:  
  
- Abonar l'import de la subvenció.  
2. Per part dels col·legis professionals beneficiaris de la subvenció:  
  
a) Realitzar les accions formatives establides en les bases reguladores primera i tercera d'aquesta resolució. S'impartiran almenys el 30 % dels cursos dedicats a formació transversal i el 70 % dels cursos relacionats amb formació específica.  
b) Convocar, coordinar, organitzar i impartir els cursos que els corresponguen respectivament.  
c) Dissenyar els suports gràfics comuns per a la difusió del pla formatiu.  
d) Difondre en les pàgines web i xarxes socials pròpies el pla de formació, donar-hi compte de totes les accions formatives oferides i fer constar tots els col·legis participants, afavorir l'accessibilitat per mitjà d'aquests recursos als formularis d'inscripció en les diferents accions formatives, i fer constar en la difusió de les activitats el finançament mitjançant una subvenció de la Generalitat, per mitjà de la Vicepresidència Segona i Conselleria de Serveis Socials, Igualtat i Habitatge.  
  
e) Justificar la realització de les activitats subvencionades en els termes i el termini establits en aquesta resolució i complir les altres obligacions previstes en l'article 14 de la Llei general de subvencions.  
  
  
Cinquena. Crèdit pressupostari i quantia de la subvenció  
La subvenció s'abonarà amb càrrec a l'aplicació pressupostària 89.24.03.935.05.7, línia de subvenció S1148000, dels pressupostos de la Generalitat per a l'any 2023.  
La quantia de la subvenció per a cada entitat beneficiària serà la següent:  
Col·legi Oficial d'Educadores i Educadors Socials de la Comunitat Valenciana: 40.000,00 €  
Col·legi Oficial de Psicologia de la Comunitat Valenciana: 40.000,00 €  
Col·legi Oficial de Treball Social d'Alacant: 15.000,00 €  
Col·legi Oficial de Treball Social de Castelló: 10.000,00 €  
Col·legi Oficial de Treball Social de València: 20.000,00 €  
  
Sisé. Subcontractació de l'activitat subvencionada  
L'entitat beneficiària podrà subcontractar part de l'activitat subvencionada en els termes establits en l'article 29 de la Llei general de subvencions. Aquesta subcontractació no ha d'excedir el 90 % de l'import de l'activitat sumant els preus de tots els subcontractes.  
  
Quan l'import de l'activitat que s'ha de subcontractar supere les quanties establides en la normativa vigent reguladora dels contractes del sector públic per al contracte menor, l'entitat beneficiària haurà de sol·licitar com a mínim tres ofertes de proveïdors diferents, amb caràcter previ a la contracció del compromís per a la prestació del servei, llevat que per les característiques especials de les despeses subvencionables no hi haja en el mercat un nombre suficient d'entitats que els subministren o presten.  
D'acord amb el que disposa l'article 29.7 de la Llei general de subvencions, en cap cas podrà concertar l'entitat beneficiària l'execució total o parcial de les activitats subvencionades amb les persones o entitats que s'enumeren en l'article esmentat. En el cas de subcontractació total o parcial de les activitats subvencionades amb persones vinculades amb l'entitat beneficiària s'entén per persones vinculades les que es definixen en l'article 68 del Reglament de la Llei general de subvencions, aprovat pel Reial decret 887/2006, de 21 de juliol, només es podrà fer la subcontractació quan concórreguen les circumstàncies següents:  
  
1. Que la contractació es faça d'acord amb les condicions normals de mercat.  
2. Que s'obtinga l'autorització prèvia de l'òrgan concedent, sempre que aquesta subcontractació no arribe al 25 % de l'import de l'activitat que s'ha de realitzar, sumant els preus de tots els subcontractes.  
  
Setena. Despeses subvencionables  
1. Podran subvencionar-se les despeses efectuades pels col·legis professionals beneficiaris realitzades entre l'1 de gener de 2023 i el 31 de desembre de 2023, que estiguen directament relacionades amb les activitats recollides en la base reguladora primera i així es justifique en la memòria d'actuació, i que complisquen les condicions de l'article 31 de la Llei general de subvencions.  
2. Són subvencionables: l'arrendament de serveis professionals, les dietes i despeses de desplaçament, els contractes de cessió d'ús d'aules i/o mitjans telemàtics. Respecte a les despeses de desplaçament i dietes: el transport, l'allotjament i la manutenció generats per raó de les activitats objecte del conveni s'enquadraran dins dels límits que preveu el Decret 24/1997, d'11 de febrer, del Consell, sobre indemnitzacions per raó del servei i gratificacions per serveis extraordinaris, modificat pel Decret 7/2023, de 27 de gener, del Consell.  
  
3. També són subvencionables les retribucions del personal propi dedicades a la gestió del pla de formació, les despeses inherents a les obligacions fiscals i amb la Seguretat Social o derivades d'aquesta relació laboral, si bé aquests despeses tindran la consideració de despeses indirectes a l'efecte del que es disposa en l'article 31.9 de la Llei general de subvencions. En el cas de resultar necessàries i sempre que es justifiquen degudament, les despeses de personal no podran excedir el 25 % del total de la subvenció.  
4. Les quantitats subvencionades no poden ser destinades a despeses de personal ni de funcionament corrent pròpies de l'entitat subvencionada, sinó exclusivament a les despeses destinades a la realització de les actuacions que s'han de fomentar.  
5. Per contra, no se subvencionaran despeses d'adquisició de béns inventariables, les produïdes amb motiu de procediments judicials ni els impostos, excepte les corresponents al pagament de les factures que ocasione l'activitat subvencionada, en cas que complisquen les condicions establides en l'article 31.8 de la Llei general de subvencions.  
  
6. Podran imputar-se com a costos indirectes, d'acord amb els principis i les normes de comptabilitat generalment admesos, i en tot cas, en la mesura en què aquests costos corresponguen al període en què efectivament es realitza l'activitat, d'acord amb el que es disposa en l'article 31.9 de la Llei general de subvencions, fins a un màxim del 10 % del total de la subvenció.  
7. D'acord amb el que preveu l'article 31.2 de la Llei general de subvencions, es considerarà despesa realitzada la que haja sigut efectivament pagada. Sense perjudici del que s'ha dit, quan es tracte de tributs i despeses de la Seguretat Social a càrrec de l'entitat beneficiària, s'entendrà com a despesa realitzada la que s'haja generat abans de finalitzar el termini de justificació i es trobe en període d'ingrés voluntari no vençut en la mateixa data, encara que caldrà acreditar el pagament efectiu quan es produïsca.  
  
Huitena. Procediment  
L'entitat beneficiària haurà de manifestar, en el termini de quinze dies hàbils a partir de la publicació d'aquesta resolució en el Diari Oficial de la Generalitat Valenciana, la conformitat amb la concessió de la subvenció i amb aquests bases reguladores, d'acord amb el model que s'inclou en l'annex I d'aquesta resolució.  
L'escrit de conformitat, juntament amb l'autorització i la declaració responsable, adjunts a aquesta resolució, degudament omplit i signat, haurà de presentar-se telemàticament en el portal de la Generalitat, Vicepresidència Segona i Conselleria de Serveis Socials, Igualtat i Habitatge, dins de l'apartat «Z - Sol·licitud general d'iniciació i tramitació telemàtica de procediments de la Vicepresidència Segona i Conselleria de Serveis Socials, Igualtat i Habitatge» o en qualsevol dels llocs previstos en l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
  
Segons el que es disposa en l'article 68 de la Llei 39/2015, si el document de conformitat o declaració responsable s'ha omplit de manera incompleta o no s'han aportat els requisits i documents que s'assenyalen en aquesta base, la persona interessada serà requerida perquè, en un termini de deu dies hàbils, esmene la falta o acompanye els documents preceptius, amb la indicació que, en cas de no fer-ho, es considerarà que ha desistit, amb resolució d'arxivament de l'expedient prèvia que haurà de ser dictada en els termes que preveu l'article 21 de la llei esmentada, de manera que quedarà sense efecte la concessió de la subvenció i es perdrà, per tant, el dret a la percepció.  
  
  
Novena. Mètodes de pagament de la subvenció  
El pagament de la subvenció es realitzarà amb una justificació prèvia de la realització de les activitats formatives per a les quals es concedix, d'acord amb el que s'establix en la base reguladora primera, i s'efectuarà mitjançant transferència bancària en el compte que designe el col·legi beneficiari, entre els que haja donat d'alta per a relacionar-se econòmicament amb la Generalitat Valenciana.  
En el cas que el compte bancari de l'entitat no estiga donat d'alta en la Generalitat, o calga modificar-ne les dades, l'entitat ha de donar d'alta les seues dades en el sistema PROPER, en compliment de l'Ordre 2/2022, de la Conselleria d'Hisenda i Model Econòmic, per la qual es regulen les actuacions o els tràmits d'alta, modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat, i la Resolució de 16 de juny de 2022, del conseller d'Hisenda i Model Econòmic, per la qual s'aprova la implementació del sistema informàtic PROPER i es regulen les actuacions administratives automatitzades de la Intervenció de la Generalitat Valenciana. L'enllaç al sistema PROPER és:   
  
https://www.gva.es/va/inicio/procedimientos'id\_proc=22704  
Prèviament al pagament de la subvenció es comprovarà que el perceptor es troba al corrent del compliment de les obligacions fiscals i tributàries i amb la Seguretat Social, i que no és deutor per reintegrament de subvencions, d'acord amb l'article 171.1 de la Llei 1/2015, ni es troba sotmés a cap de les causes d'exclusió previstes en l'article 13.2 de la Llei general de subvencions.  
  
El compliment d'aquests condicions podrà verificar-se d'ofici per l'administració concedent, mitjançant consulta telemàtica, si així ho autoritza l'entitat interessada, conforme a l'annex II, model d'autorització i declaració responsable, adjunt en aquesta resolució. En cas contrari, l'haurà d'acreditar documentalment a requeriment de l'òrgan concedent.  
  
Desena. Termini, justificació i pla de control  
Cadascun dels col·legis professionals signants justificarà l'aplicació de l'import de la subvenció per mitjà de la presentació del compte justificatiu simplificat al qual es referix l'article 75 del Reglament de la Llei general de subvencions, aprovat pel Reial decret 887/2006, de 21 de juliol, el qual tindrà caràcter de document amb validesa jurídica per a la justificació de la subvenció, i que contindrà els documents següents:  
  
a) Una memòria d'actuació justificativa del compliment de les condicions imposades en la concessió de la subvenció, amb la indicació de les activitats realitzades i els resultats obtinguts.  
b) Una relació classificada de les despeses de l'activitat, amb la identificació de la persona creditora i del document, l'import, la data d'emissió i, si és el cas, la data de pagament.  
c) Un detall d'altres ingressos o subvencions que hagen finançat l'activitat subvencionada amb la indicació de l'import i la procedència.  
  
La justificació s'ha de dirigir a la Direcció General de Gestió del Sistema Sociosanitari i de l'Institut Valencià de Formació, Investigació i Qualitat dels Serveis Socials, fins al 4 de desembre de 2023. Es presentarà en el registre electrònic de la Vicepresidència Segona i Conselleria de Serveis Socials, Igualtat i Habitatge, en la URL:   
  
https://sede.gva.es/va/inicio/procedimientos'id\_proc=18494  
La Vicepresidència Segona i Conselleria de Serveis Socials, Igualtat i Habitatge comprovarà el 100 % dels justificants per a obtindre evidència sobre l'aplicació adequada de la subvenció.  
El control també podrà efectuar-se mitjançant la visita del personal tècnic al lloc i en les dates indicades per a la realització, de manera directa o indirecta, de les activitats formatives. Així mateix, l'òrgan concedent podrà sol·licitar tota la documentació i la informació que considere necessària, tant per a avaluar la qualitat del programa com per a verificar l'adequació de les despeses a la seua finalitat.  
D'acord amb el que es disposa en l'article 169 de la Llei 1/2015, la comprovació material de la realització efectiva de l'activitat subvencionada es realitzarà en els termes següents:  
- La mena de control que es durà a terme serà preferentment administrativa, basada en la documentació aportada per a la justificació de la subvenció. Per aquest motiu, se supervisarà tota la documentació prevista i es requerirà l'aportació dels documents complementaris que siguen necessaris per a comprovar, verificar i aclarir les circumstàncies que ho exigisquen. A més, quan siga necessari, es recollirà la informació addicional que permeta determinar el grau efectiu d'execució de les accions objecte de subvenció.  
A aquest efecte, se seleccionarà una mostra aleatòria però prou representativa de les activitats programades. El percentatge mínim de subvenció que s'ha de controlar sobre el total concedit serà del 50 %.  
  
  
Onzena. Reintegrament i minoració de la subvenció  
Serà procedent el reintegrament de la subvenció concedida o la minoració d'aquesta, amb reembossament de les quantitats percebudes i l'exigència dels interessos de demora des del moment del pagament, en els casos d'incompliment de les obligacions i els requisits que s'establixen en aquesta resolució, així com en els supòsits de causes de reintegrament que establixen els articles 37 i 40.1 de la Llei general de subvencions.  
Els criteris de graduació dels incompliments en relació amb el reintegrament o la minoració de l'ajuda concedida seran els següents:  
  
Possibles incompliments Percentatge que cal reintegrar  
Incompliment total dels fins per als quals s'ha atorgat la subvenció 100 %  
Incompliment parcial dels fins per als quals s'ha atorgat la subvenció Proporcional als fins no complits  
Incompliment de l'obligació de justificació 100 %  
Justificació insuficient o deficient Proporcional a la part no justificada  
Incompliment parcial d'altres condicions imposades Proporcional a les obligacions no complides  
  
  
El procediment de reintegrament s'ajustarà a les previsions contingudes en l'article 172 de la Llei 1/2015. Tenint en compte que les quantitats que s'han de reintegrar tindran la consideració d'ingressos de dret públic i generaran interessos de demora des de l'endemà del seu venciment.  
  
Dotzena. Compatibilitat amb altres subvencions  
La subvenció que es concedix mitjançant aquesta resolució es declara compatible amb qualssevol altres subvencions, ajudes, ingressos o recursos per a la mateixa finalitat, procedents de qualsevol administració o ens públic o privat, nacional, de la Unió Europea o d'organismes internacionals, sempre que, en conjunt, les aportacions rebudes no superen el cost de l'activitat subvencionada.  
  
Tretzena. Compatibilitat amb la normativa de la competència europea  
La subvenció atorgada en aquest conveni no està dins del marc previst en l'article 107.1 del Tractat de funcionament de la Unió Europea, ja que l'ajuda pública concedida, per la pròpia naturalesa, no suposa un avantatge econòmic, no falseja ni pot falsejar la competència ni els intercanvis comercials entre els estats membres. En conseqüència, està exclosa del règim de notificació d'ajudes públiques de la Comissió Europea.  
  
Catorzena. Transparència i tractament de dades de caràcter personal  
Sense perjudici de les obligacions de transparència que té com a entitat pública, en virtut de la Llei 19/2013, de 9 de desembre, de transparència, accés a la informació pública i bon govern, i la Llei 1/2022, de 13 d'abril, de transparència i bon govern de la Comunitat Valenciana, les entitats beneficiàries tenen les obligacions següents:  
  
1. Fer la publicitat adequada del caràcter públic del finançament de programes, activitats, inversions o actuacions de qualsevol mena que siguen objecte de subvenció, incloent-hi el logotip de la Generalitat Valenciana en mitjans de difusió, com ara cartells, materials impresos, mitjans electrònics o audiovisuals i en qualsevol altre mitjà de publicitat que es faça de l'activitat subvencionada.  
2. Subministrar a l'entitat concedent, amb un requeriment previ, tota la informació que siga necessària perquè aquesta complisca les obligacions que preveu la Llei de transparència, en el termini de quinze dies hàbils des del requeriment.  
3. La disposició dels nous conjunts de dades que es generen per la formalització i el desenvolupament de les subvencions atorgades per l'Administració de la Generalitat, sempre que siga possible, com a conjunt de dades obertes.  
La gestió d'aquesta subvenció comporta el tractament de dades de caràcter personal, de manera que s'han d'aplicar les mesures i garanties que regula la normativa en matèria de protecció de dades, especialment el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquests dades, i la Llei orgànica 3/2018, de 5 de desembre, de protecció de dades personals i garantia dels drets digitals.  
  
En compliment del que disposa l'article 13 del reglament esmentat, la informació en matèria de protecció de dades és la següent:  
a) Té la condició de responsable del tractament: la Vicepresidència Segona i Conselleria de Serveis Socials, Igualtat i Habitatge.  
  
b) La finalitat per al tractament de dades personals serà la gestió de la concessió de subvencions.  
c) Categories de dades: nom i cognoms, DNI, CIF, document identificatiu, adreça (postal i electrònica), signatura o altres dades relacionades amb els documents presentats.  
d) Les bases de legitimació general aplicables al tractament de dades són les que regulen els apartats c) i e) de l'article 6.1 del Reglament general de protecció de dades (l'interés públic i l'obligació legal), en relació amb les normes específiques que regulen aquest procediment.  
e) Les dades s'han de comunicar als destinataris o les categories de destinataris següents:  
- La Base de dades nacional de subvencions i la Intervenció Delegada; tot això, en compliment d'obligacions legals exigibles al responsable.  
- Així mateix, es publicaran les subvencions concedides en el portal de transparència amb indicació de l'import, l'objectiu o la finalitat i els beneficiaris.  
f) El responsable podrà efectuar, en l'exercici de les competències pròpies, les verificacions necessàries per a comprovar l'exactitud de les dades declarades per la persona interessada i que estiguen en poder de les administracions públiques.  
g) Les dades es conservaran durant el temps necessari per a complir la finalitat per a la qual s'hagen recaptat i per a determinar les responsabilitats possibles que es puguen derivar d'aquesta finalitat i del tractament de les dades, i de conformitat amb la normativa d'arxius i documentació.  
No obstant això, les dades personals es podran conservar durant períodes més llargs sempre que es tracten exclusivament amb finalitats d'arxivament en interés públic, finalitats d'investigació científica o històrica o finalitats estadístiques, sense perjudici de l'aplicació de les mesures tècniques i organitzatives apropiades a fi de protegir els drets i les llibertats de la persona interessada.  
En tot cas, la informació que es publique en el portal de transparència hi estarà disponible durant l'any de concessió i l'any següent; una vegada passat aquest termini, les dades deixaran de ser públiques en aquest portal.  
h) La persona interessada té dret a sol·licitar l'accés, la rectificació i la supressió de les seues dades de caràcter personal, així com a sol·licitar la limitació o oposició al tractament d'aquests i a no ser objecte de decisions individuals automatitzades, de manera presencial o telemàtica, d'acord amb el que preveu l'enllaç següent:   
https://sede.gva.es/va/inicio/procedimientos'id\_proc=19455.  
i) Sense perjudici de qualsevol altre recurs administratiu o acció judicial, si la persona interessada entén vulnerat el seu dret a la protecció de dades, pot reclamar a la Delegació de Protecció de Dades, de manera presencial o telemàtica, segons el que es preveu en l'enllaç següent:   
https://sede.gva.es/va/inicio/procedimientos'id\_proc=22711.  
Això, sense perjudici de la possibilitat de reclamar davant de l'Agència Espanyola de Protecció de Dades.  
Juntament amb la justificació de les ajudes, les persones beneficiàries hauran d'aportar la declaració responsable següent:  
«He informat les persones de les quals aporte dades o documentació en aquest procediment de:  
- La comunicació d'aquests dades a l'Administració per a tractar-les en l'àmbit de les competències pròpies i d'acord amb les finalitats del procediment.  
- La possibilitat que l'Administració faça consultes relacionades amb les seues dades per a comprovar, entre altres aspectes, la veracitat d'aquests.  
- Del dret d'accés, rectificació, supressió, limitació del tractament o oposició que l'assistixen en relació amb el tractament de les seues dades personals.  
Així mateix, declare que, en el cas que aquesta consulta requerisca per llei una autorització de la persona les dades de la qual es consultaran, dispose d'aquesta autorització, que estarà disponible a requeriment de l'Administració en qualsevol moment».  
  
Quinzena. Propietat intel·lectual  
La propietat intel·lectual del material didàctic utilitzat en el desenvolupament de les accions objecte d'aquesta subvenció correspondrà als seus autors, en els termes establits en la normativa de la matèria. No obstant això, la Generalitat tindrà dret a obtindre un exemplar en l'exercici de la funció de comprovació de l'activitat subvencionada, que no podrà divulgar ni utilitzar amb qualsevol altre fi.  
  
Aquesta resolució produirà efectes a partir de l'endemà de publicar-se en el Diari Oficial de la Generalitat Valenciana i contra aquesta, que posa fi a la via administrativa, podrà interposar-se, potestativament, d'acord amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, recurs de reposició davant del mateix òrgan que l'ha dictada, en el termini d'un mes comptat des de l'endemà de la publicació, o directament recurs contenciós administratiu, en la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la publicació, segons el que es preveu en l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València,8 de novembre de 2023.- La vicepresidenta segona del Consell i consellera de Serveis Socials, Igualtat i Habitatge: Susana Camarero Benítez.  
  
  
  
ANNEX I  
Conformitat de la subvenció de concessió directa  
  
IDENTIFICACIÓ DE LA SUBVENCIÓ  
- Anualitat:  
- Òrgan gestor:  
- Import:  
- Títol:  
  
ENTITAT BENEFICIÀRIA  
- Nom o raó social  
- Tipus d'entitat:  
- Sigles:  
- NIF:  
- Adreça:  
- Localitat:  
- Província:  
- Telèfon:  
- Correu electrònic:  
Pàgina web: el nom ha de coincidir amb el que figura en aquesta resolució  
  
Dades de la persona representant:  
- Nom:  
- Cognoms:  
- DNI/NIF:  
- Càrrec:  
  
Dades domiciliàries a l'efecte de notificació:  
- Adreça:  
- Localitat:  
- Província:  
- Codi postal:  
Dades de la persona de contacte en cas de ser diferent de la persona sol·licitant:  
- Nom i cognoms:  
- Telèfon:  
- Correu electrònic:  
  
  
  
ANNEX II  
Autorització i declaració responsable  
  
D'acord amb el que es disposa en l'article 5 del Decret 165/2010, de 8 d'octubre, del Consell, pel qual s'establixen mesures de simplificació i de reducció de càrregues administratives en els procediments gestionats per l'Administració de la Generalitat i el sector públic d'aquesta, done la meua autorització perquè l'Administració obtinga directament l'acreditació del compliment de les obligacions tributàries i amb la Seguretat Social.  
  
Sí No   
  
En cas de no subscriure l'autorització corresponent, la persona interessada estarà obligada a presentar els documents corresponents juntament amb aquesta conformitat.  
Declare que, a la vista d'aquesta resolució, accepte íntegrament les bases i la subvenció per al projecte a què s'hi referix.  
Declare que l'entitat a la qual represente no es troba sotmesa a les prohibicions previstes en l'article 13 de la Llei general de subvencions, que determina la prohibició d'obtindre la condició de beneficiària de subvencions, especialment la de no ser deutora per reintegrament de subvencions.  
Declare que totes les dades que figuren en aquest document són certes i em compromet, en nom de l'entitat, a destinar l'import de la subvenció que es regula i concedix en aquesta resolució a l'objecte previst.  
  
Declare, sota la meua responsabilitat, que els documents que aporte són còpia fidel de l'original, els quals seran aportats a requeriment de l'Administració.  
  
Data i signatura de la persona representant de l'entitat.